1907 ברוסיה

1907 ברוסיה הייתה שנה ה-294 מתחילת שליטת שושלת רומנוב במדינה. במהלך השנה הממשל הצליח להביס באופן סופי את הפעילות המהפכנית שהחלה עוד בשנת 1905 - מהפכת 1905.

 הנהגה 
 הצאר: ניקולאי השני 
 ראש הממשלה פיוטר סטוליפין

 אירועים בולטים 
שמאל|200px|ממוזער|כיכר בטביליסי בה בוצע שוד מזוין
 3 בינואר – התנקשות במושל סנקט פטרבורג, ולדימיר פון דר לאוניץ.
 14 בינואר – ביטול משמעותי של חובות האיכרים.
 19 בינואר – במפגש של ולדימיר לנין עם ראשי המנשביקים. הם לא מצליחים להגיע להסכמות בנושא ניהול מערכת הבחירות.
 2 בפברואר – גילוי המגעים בין ראש הממשלה פיוטר סטוליפין לבין מנהיג מפלגת הקדטים מיליוקוב. התרחקות שמאלנים מהמפלגה.
 11 בפברואר – ניסיון התנקשות בסרגיי ויטה
 15 בפברואר – סגירת אוניברסיטת אודסה עקב איומים של "איגוד העם רוסי" הימני.
 15 בפברואר – הוועידה השנייה של המפלגה הסוציאל-רבולוציונרית. המפלגה החליטה להשתתף בבחירות אך לא לזנוח את הטרור. 
 20 בפברואר – תחילת ישיבות של הדומה השנייה.
 מרץ - לב טרוצקי הצליח להימלט מסיביר ומגיע למערב אירופה. 
 מרץ - עיתונאי בורצב התחיל בחקירה בהקשר לנוכחות חפרפרת בשורות "יחידה קרבית" של המפלגה הסוציאל-רבולוציונרית.
 5 במרץ – הפגנה בסנקט פטרבורג בהשתתפות 40,000 מפגינים שפוזרה בכוח.
 6 במרץ – נאום של ראש הממשלה פיוטר סטוליפין בדומה עם תוכנית ממשלתית מפורטת נגד המשך המהומות המדינה
 13 באפריל – מעצר קבוצת טרוריסטים שהתכוונה להרוג את הצאר.
 17 באפריל – הממשלה החליטה לפעול לפיזור הדומה בהזדמנות הראשונה.
 3 במאי – סיום תקופת חוקי החרום באזורים כפריים. במהלך הפעלת חוקי החרום כ-1144 איכרים הוצאו להורג.
 7 במאי – פוגרום באודסה.
 13 במאי – הוועידה ה-5 של מפלגת הפועלים הסוציאל-דמוקרטית הרוסית בלונדון. ולדימיר לנין הצליח להשיג רוב בוועדה המרכזית של המפלגה.
 29 במאי – איסור לקיים אספות ציבוריות של האיגודים המקצועיים.
 מאי - ארצות הברית שלחה כ-600 אלף דגנים במטרה להקטין את הרעב ברוסיה.
 14 ביוני – מעצרים המוניים של פעילים שמאלים בסנקט פטרבורג.
 16 ביוני – פיזור הדומה ושינויים בחוק הבחירות. סיום מהפכת 1905.
 26 ביוני – שוד בנק בטביליסי שהיה אורגן על ידי הבולשביקים תוך מעורבות של יוסיף סטלין
 10 ביולי – חידוש בהפעלת חוקי החרום.
 אוגוסט - מעצרים המוניים של פעילי מפלגות השמאל.
 31 באוגוסט – חתימה על הסכם עם בריטניה בהקשר לחלוקת אזורי השפעה באסיה, סיום המשחק הגדול. גיבוש ההסכמה המשולשת
 12 בספטמבר – הריגת מנהיג גאורגי פופולרי- איליה צ'בצ'בדזה. ככל הנראה ההתנקשות בוצעה על ידי הבולשביקים.
 14 בספטמבר – בחירות לדומה השלישית.
 16 באוקטובר – חתימת הסכם סודי עם גרמניה בהקשר ליחסים בים הבלטי
 אוקטובר - רעידת אדמה חזקה באזור אסיה המרכזית. אלפים נהרגים.
 20 בנובמבר – תחילת הישיבות של הדומה השלישית
 5 בדצמבר – משפט נגד חברי הדומה מטעם מפלגת הפועלים הסוציאל-דמוקרטית הרוסית. 25 פעילים גורשו לסיביר או נשפטו למעצר ממושך.
 דצמבר - סגירת עיתונות ליבראלית וגירוש העורכים לסיביר.
 דצמבר - מעצרים רבים של בולשביקים שניסו להשתמש בשטרות גנובים משוד בנק בטביליסי.

 אירועים נוספים 
 תחילת הגירה המונית של הארמנים מתחומי האימפריה העות'מאנית לרוסיה. ההגירה נמשכה עד לשנת 1912.
 מגפת כולרה באזור הוולגה

 נולדו 
 12 בינואר – סרגיי קורוליוב, מתכנן טילים סובייטי (נפטר ב-1966)
 25 באפריל – וסילי סולוביוב-סדוי, מלחין סובייטי (נפטר ב-1979)
 30 ביולי – רומן רודנקו, משפטן סובייטי, התובע במשפטי נירנברג (נפטר ב-1981)

 נפטרו 
שמאל|ממוזער|120px|דמיטרי מנדלייב
 2 בפברואר – דמיטרי מנדלייב, כימאי רוסי (נולד ב-1834)

 קישורים חיצוניים 

*
קטגוריה:שנות ה-1900 ברוסיה
קטגוריה:שנים באימפריה הרוסית